open-index/open-wikipedia-markdown huggingface dataset:
Bahrains guvernementer

I Bahrain er guvernementer en understatlig enhet.  De ble innført 3. juli 2003 og erstattet de tolv kommunene som landet hadde. Dette ble gjort for å styrke demokratiet i landet.

Hvert guvernement blir styrt av en guvernør. 

#Hovedstadsguvernementet
#Muharraq
#Nordlige guvernement
#Sørlige guvernement

Tidligere fantes også Sentralguvernementet.

## Eksterne lenker
* lov om opprettelse av fem guvernementer
Engehaugen kirke

**Engehaugen kirke** er en liten arbeidskirke på Kopperud i Gjøvik. Kirken ble innviet av biskop Rosemarie Köhn i 1994.

Bygget var opprinnelig en HVPU-institusjon bygget rundt 1985.  Kirkesalen er der hvor gymsalen var den gang.

## Referanser


## Litteratur
* 

## Eksterne lenker
* 
* Engehaugen menighet - kirken.no
*
Mike McCready

**Mike McCready** (født 1966) en amerikansk musiker, som er best kjent som gitarist i bandet Pearl Jam. 

McCready, som var inspirert av artister som Jimi Hendrix og Stevie Ray Vaughan, begynte å spille gitar i 11-årsalderen. På 80-tallet var han med i et par mindre kjente band, men han hadde klippet håret og lagt gitaren på hylla da han ble kjent med Mother Love Bone-gitarist Stone Gossard omkring 1989. De fant tonen sammen, og noen måneder senere &ndash; etter at Mother Love Bone hadde blitt oppløst under tragiske omstendigheter &ndash; ble han forespurt om å bli med i Gossards nye band, og takket ja. Dette bandet fikk senere navnet Pearl Jam, og ble et av verdens mest populære band på 90-tallet.

I tillegg til Pearl Jam, har McCready også vært med i grunge-supergruppa Mad Season sammen med blant andre Alice in Chains-vokalist Layne Staley og Screaming Trees-vokalist Mark Lanegan. Han deltok også på noen av låtene til Temple of the Dog.

## Eksterne lenker
* 
* 
*
Lítla Dímun

**Lítla Dímun** (keltisk for *lille haug*) er en liten øy som ligger mellom Suðuroy og Stóra Dímun på Færøyene. Den er den minste av de atten hovedøyene, mindre enn én kvadratkilometer. Kulturelt og historisk hører Lítla Dímun sammen med Stóra Dímun, men administrativt med Hvalbiar kommuna på Suðuroy. Øya kan ses fra bygdene Hvalba og Sandvík på Suðuroy, hvor øyas eiere også bor. Eierne driver sauehold på øya, som er kjent for sitt fruktbare gress og dertil gode sauekjøtt. Den sørlige tredjedelen av øya er klipper, mens resten stiger opp til den flate toppen. Høyeste punkt på øya er Rávan  414 moh. Øya er kun bebodd av sauer og sjøfugler. Det er vanskelig å gå i land, det er bare mulig i meget godt vær. 3 hytter er oppført av saueierne.


Faroe stamp 477 litla dimun.jpg|På frimerke fra 2004
Litla-dimun-photo.jpg|
Hvalba scenery.jpg|Sett fra Hvalba


## Se også
* Forliset ved Lítla Dímun

## Referanser


## Eksterne lenker
* 
* Lítla Dímun – rein friðsæl náttúra, på færøysk
* Luftbilder av Lítla Dimun
Pave (andre betydninger)

**Pave** har flere betydninger:

*Den katolske biskopen av Roma: se pave.
*Den østlige ortodokse patriarken av Alexandria: se Den ortodokse kirke.
*Den koptiske paven: se Den koptiske ortodokse kirke.
*Magesekken hos krabbe og hummer.
*Pavane, også benevnt *Paven*, er en middelaldersk dans.
*Pave Maijanen, finsk artist
Joanne Gobure

**Joanne Ekamdeiya Gobure** (født 26. april 1982 i Denigomodu) er en naurisk poet og lærer. Hun er søskenbarnet til den nauriske tennisspilleren Chris Gobure.

Gobure ble født i Denigomodu, men vokste opp i Uaboe. Hun besøker ofte skolene i Nibok, Aiwo og Yaren. Hun jobber nå i Nauru College i Aiwo.

Gobures dikt er nesten ikke kjent utenfor Nauru. Bare ett dikt er mer eller mindre kjent, *A Beautiful Prayer*, spesielt fordi det har blitt publisert på flere internettforum og kristne nettsider.

## Referanser
Liste over øyer på Færøyene

**Liste over øyer på Færøyene**. Færøyene består av 18 øyer, 11 holmer og 750 skjær, og danner en triangelform. Færøyene har et samlet areal på 1&nbsp;395,74 km². De fleste øyene har en avlang form, og strekker seg i nordvest–sørøstlig retning. Den eneste av de 18 øyene som er ubebodd, er Lítla Dímun.

## Referanser
Blankvåpen

**Blankvåpen** er våpen hvor hoveddelen av våpenet er en klinge (også kalt et blad). Termen er en samlebetegnelse på sverd, sabler, bajonetter, dolker og lignende, altså et snevrere begrep enn «white-arms» i engelskspråklige land. Blankvåpen innbefatter ikke skytevåpen, eller stakevåpen (spyd, økser og tilsvarende)

Betegnelsen "blankvåpen" brukes også om flere kampsporter som utøves med replikaer av historiske blankvåpen eller moderne funksjonelle ekvivalenter. De vanligste formene for "blankvåpen" i Norge er hærkamp, Buhurt og flere ulike grener tilknyttet HEMA/WMA.

## Referanser


## Eksterne lenker

* Forum på Blankvaapen.org &ndash; Informasjon om foreninger og treningsmuligheter.
* Vingulmark - blankvåpengruppe i Oslo
* Kongshirden 1260 - Blankvåpengruppe i Bergen
Vestlig kampkunst

**Vestlig kampkunst** (engelsk:  *Western martial arts*, forkortet **WMA**) er et begrep som betegner kampsporter som har en forankring i vesten. Motsasen til WMA er østlig kampsport - som blant annet omfatter karate, judo, kendo. WMA omfatter blant annet olympisk fekting, savate, olympisk boksing og bryting, tyrkisk olje-bryting, islandsk glima og portugisisk jogo do pao.

## HEMA
Innenfor WMA-begrepet ligger også begrepet HEMA, en forkortelse for historical Europan marital arts. HEMA baserer seg på studiet av historiske avhandlinger og manualer som viser forskjellige kampteknikker. Teknikkene som blir beskrevet varierer og kan inneholde informasjon om kun ett våpen eller flere våpen - som stav, kjepp, dolk, sverd, langsverd, strid fra hest, hellebard, bruk av buckler (lite rundskjold) og lignende. Den eldste av de kjente europeiske manualene er fra ca. 1280-1320, og er trolig produsert i et kloster eller geistlig miljø, da en gjennomgående karakter i manualen er en prest. Denne manualen går under betegnelsen MS.133, eller Tower Fechbuch og beskriver utelukkende teknikker for bruk av sverd og bukler (lite håndskjold). 

Andre sentrale verk for middelalder og tidlig nytid er:
* Liechtenauertradisjonen - denne oppstår i slutten av 1300-tallet og er aktiv frem til slutt av 1500. Den er og tradisjonen som produserer flest tekstbøker. 
* Med utgangspunkt i Liechtenauertradisjonen fantes det og en rekke lokale, og ikke beslektete systemer i Det tysk-romerske rike. Som eksempelvis gladiatoriagruppen.
* Fiore Dei Liberi - samtidig fektemester med Johannes Liechtenauer som har gitt navn til ovennevnte, han virket i Italia og i tiden rundt 1410 utga han Flos Duellatorum, som det fins fire gjenværende kopier av. 

Ofte blir manualer i dagligtale mellom forskere og utøvere navngitt ut fra dem som angivelig laget dem, eksempelvis Fiore di Liberi, Hanko Döbringer , Sigmund Ringeck, Peter von Danzig, Juden Lew, Paulus Kal, Joachim Meyer, Da Silva og Mendoza.

USA faller også innenfor HEMA med militære kampteknikker som sabel og bajonett fra 1800-tallet til tidlig 1900-tall. Flere amerikanske HEMA-grupper studerer likevel historiske europeiske manualer og er ledende i tolkningen og gjenopplivingen av gjenoppdagede historiske vestlige kamp-manualer, mens andre retninger (f.eks SCA) har latt seg inspirere av historien, men kan ikke sies å være tuftet på vestlige kamp-teknikker, selv om det visuelle ytre i SCA gjerne gir assosiasjoner til middelalderens Europa.

## Eksterne lenker
* http://www.hemac.org/
Aktivitetsteorien

**Aktivitetsteori** er et filosofisk rammeverk for å studere ulike former for menneskelig praksis som utviklingsprosesser, der både individuelle og sosiale nivå er sammenbundet. Den russiske psykologen Leontjev, som var elev av og senere kollega med Lev. S. Vygotsky, har utviklet en begrepsramme som går under betegnelsen *aktivitetsteori*. Aktivitetsteorien systematiserer forståelsen av menneskelige handlingers situerte natur og beskriver dem som deler av kontinuerlige sosiale praksiser i samfunnet. 

Aktivitetsteorien er en videreføring av Vygotskys arbeid i Sovjetunionen på 1930-tallet. Utgangspunktet var behaviorismens sammenheng mellom stimulus og respons. Vygotsky trakk inn de medierende artefaktene som et tredje mellomledd til behaviorismens teori. Han mente de var nødvendige i samspillet mellom stimulus og respons. Den grunnleggende antagelsen innen aktivitetsteori er at menneskelig kognisjon og aktivitet er en enhetlig prosess som er uløselig knyttet til medierende artefakter eller kulturelle verktøy.

Yrjö Engeström har gjort en videreutvikling av Leontjev og Donald Normans grafiske presentasjon av aktivitetsteorien som en trekant bestående av subjekt, objekt og artefakt. Han kaller disse individuelle aktivitetene i aktivitetsteorien for «toppen av isfjellet» av kollektive aktiviteter og utvider trekanten til å inkludere regler, fellesskap/samfunn og arbeidsdeling, med andre ord det kollektive aspektet av aktivitetene.
Dagestan

**Dagestan** («Fjellandet») er en av Russlands republikker og ligger ved Kaspihavet i det nordlige Kaukasus.

Republikken grenser internt i Russland til Kalmykia i nord og Tsjetsjenia og Stavropol kraj i vest. Internasjonale grenser er mot Aserbajdsjan og Georgia i sør. I tillegg har Dagestan ca. 400 km kystlinje mot Det kaspiske hav. Republikkens areal er  km², og høyeste punkt er Bazardüzü på  meter.

De største byene er hovedstaden Makhatsjkala ( innbyggere), Khasavjurt () og Derbent ().

## Folkegrupper

Selv om det er en liten republikk med bare 2,5 millioner innbyggere, er det mange folkegrupper i Dagestan og språkfamilier i Dagestan. Den største folkegruppen er avarene. Ifølge folketellingen fra 2002 er 29,4 prosent av befolkningen etniske avarer, mens bare 4,7 prosent er etniske russere:
* Avarer: 29,4 %
* Darginere: 16,5 %
* Kumykker: 14,2 %
* Lezginere: 13,1 %
* Lakarer: 5,4 %
* Russere: 4,3 %
* Aserbajdsjanere: 4,3 %
* Tsjetsjenere: 3,4 %
* Nogaiere: 1,5 %
* Rutulere: 1,0 % 

Dagestans grunnlov sier at alle folkegruppers interesser skal ivaretas, noe som krever stor balansegang. Over 90 % av befolkningen er muslimer og landet er en muslimsk republikk, noe som gjenspeiles i Dagestans flaggs grønne farge.

## Referanser


## Eksterne lenker
* 
*  Kommersantartikkel
*  Bilder fra Dagestan
*  BBC-artikkel
*  Dagestanportal hos NUPI
*  Caucasian Knot - nyheter fra Dagestan
Borðoy

**Borðoy** (, foreldet dansk skrivemåte: *Bordø*) er en øy på Færøyene. Den er den største av de seks øyene som utgjør Norðoyar.

Øya har formentlig navn etter sine bratte nes, på færøysk *borða*, som betyr «pynt», «rand» eller «kant», jamfør navnet Svalbard.

Borðoy har to store fjorder på sørøstkysten: Borðoyarvík og Árnafjørður.

De fleste av Borðoys rundt 5&nbsp;500 innbyggerne (2024) er bosatt i Klaksvík, som også er Færøyenes nest største by. Borðoy har også flere småbygder med fast bosetting: Norðoyri, Ánir, Árnafjørður, Norðtoftir, Depil og Norðdepil.

Borðoy er forbundet med Eysturoy og resten av det færøyske «hovedlandet» via en undersjøisk tunnel, Norðoyatunnilin, og med Viðoy og Kunoy via veidemninger. Det er fergeforbindelse med Kalsoy, Svínoy og Fugloy.

## Referanser


## Eksterne lenker
*
Negro (elv i Brasil)

**Negro** (portugisisk: *Rio Negro*) er ei nordlig sideelv til Amazonas i Brasil. Lengden på hovedelva er om lag , men største vassdragslengde medregnet Branco, den lengste sideelva, er . Elva dannes ved samløpet mellom Casiquiare, som starter ved en bifurkasjon fra elva Orinoco, og elva Guainía fra provinsen Guainía lengst øst i Colombia. Den største sideelva er den  lange Branco fra nord. Negro renner ut i Amazonas ved Manaus og er farbar for litt større skip om lag 150 kilometer oppover i den tørreste delen av året.

Elva har fått navnet sitt etter det mørke elvevannet.

De største sideelvene er Vaupés og Branco.

## Eksterne lenker
*
Norsk Langbuelag

**Norsk Langbuelag** er en forening som ble grunnlagt i 1999. Målet med foreningen er å fremme historisk bueskyting og buemakeri. 

NL arrangerer to norgesmesterskap i historisk bueskyting hvert år, utendørs og innendørs. Utendørs-NM arrangeres på ulike steder i Norge. innendørs-NM avholdes hvert år i Moss bueskytterhall. Norsk Langbuelag arrangerer også middelalderturneringen Tribus Saggitaris i mai/juni hvert år, samt årlig buemakerleir og buemakerseminar.

## Se også
* Norges Bueskytterforbund

## Referanser


## Eksterne lenker
* 
* 
*  Norges Bueskytterforbund
WGC-mesterskapet

**WGC-mesterskapet** (offisielt **WGC–Workday Championship**) er en profesjonell golfturnering, som avholdes årlig som en del av World Golf Championships. Turneringen har offisiell status både på PGA-touren og Europatouren i golf for menn, og ble avholdt første gang i 1999. Vinneren mottar *Gene Sarazen-troféet*, etter den amerikanske golfspilleren Gene Sarazen.

Turneringen spilles som slagspill med 72 spillere, og det sendes invitasjoner til de 50 beste spillerne på verdensrankingen, samt 22 andre golfere fra de profesjonelle tourene for å globalisere feltet.

Turneringen har hatt ulike sponsornavn, etter å ha blitt sponset av American Express (1999&ndash;2006), Computer Associates (2007&ndash;10) og Cadillac (2011&ndash;16). Fra 2017 til 2020 var Grupo Salinas sponsor og turneringen ble flyttet til Club de Golf Chapultepec i Naucalpan i Mexico.

I 2021 ble turneringen flyttet tilbake til USA grunnet koronaviruspandemien, og Workday tok over som sponsor.

## Vinnere

## Referanser


## Eksterne lenker
*
Gaia Trafikk

**Gaia Trafikk AS** var den største kollektivtransportbedriften i Bergen og Os og det ene av to selskap (Hardanger Sunnhordlandske Dampskipsselskap er det andre) som gikk inn i Tide-konsernet 3. november 2006. Gaia Trafikk ble dannet i 1998 ved en fusjon mellom selskapene Pan Trafikk og Bergen Sporvei. Pan Trafikk drev ordinære bussruter i Åsane, Fana og Os, og mellom disse og Bergen sentrum. Bergen Sporvei hadde rutekonsesjon innenfor (med noen få unntak) de gamle bygrensene fra før 1972. Etter fusjonen ble begge selskapenes trafikk samkjørt, et arbeid som var påbegynt før sammenslåingen.

1. januar 2004 ble Gaia Trafikk omstrukturert til et konsern, der aktiviteten ble flyttet til følgende datterselskaper (i tillegg til diverse eiendomsselskaper):
* Gaia Buss AS – Ordinær rutekjøring i Bergen og Os
* Gaia Reiser AS (tidligere Transporttjenesten Bergen AS) – Bestillingskjøring (turkjøring og spesialtransport) og rutekjøring: Flybussen Bergen, Kystbussen (i samarbeid med HSD Buss og Connex Vest), parkeringsbussen i Bergen og servicelinjene i Bergen
* Gaia Verksted AS

Gaia Trafikk hadde i 2006 ca. 300 busser, og av disse var det seks trolleybusser og to duobusser. Bergen er den eneste nordiske byen med slike busser. Selskapet hadde ved fusjonstidspunktet også 36 gassbusser.

## Referanser
Verdenscup

En **verdenscup** (**VC**) er en **global** sportskonkurranse der deltagerne – vanligvis internasjonale lag eller individer representerer sine land – konkurrerer om tittelen verdenscupvinner, som blir avgjort som sammenlagtvinner etter at sesongen er slutt.

På engelsk kalles verdensmesterskapet i fotball for FIFA World Cup, som har historie tilbake til 1930. Siden den gang har det vært en rekke sportsarrangementer som kalles "world cup", slik som ICC Men's Cricket World Cup, Rugby World Cup, Rugby League World Cup, Basketball World Cup og Hockey World Cup.

## Forskjeller mellom verdenscup og verdensmesterskap
Noen idrettsforbund foretrekker tittelen "verdensmesterskap" eller en relatert betegnelse; noen organiserer både en verdenscup og et verdensmesterskap med forskjellige regler. Slike konkurranser tar vanligvis en av to former: en kort periodisk konkurranse eller konkurranser over et år, men oftere har mange idretter både en verdenscup (består vanligvis av flere arrangementer i en sesong) og et verdensmesterskap (vanligvis ett enkelt arrangement).

## Sesonglangt format
Et populært konsept i individuell idrett er en konkurranse over et år med mange møter underveis. I dette formatet kan seier i et individuelt møte opptjene et antall poeng, og en plassering under vinneren opptjener mindre poeng, avhengig av hvor langt bak man er. Deltagere akkumulerer et antall poeng over et år (ofte en "sesong") og deres kumulative totalsum etter alle møter avgjør verdenscupvinneren. Vinneren betraktes  som mesteren frem til neste verdenscup.

## Se også

*Verdenscupen i alpint
*FIFA World Cup (herrefotball)
*FIFA Women's World Cup (damefotball)
*Verdenscupen i friidrett
*WGC&ndash;World Cup (herregolf)
*Women's World Cup of Golf (damegolf)
*World Cup i ishockey (ishockey)
*Men's Hockey World Cup (landhockey for menn)
*Women's Hockey World Cup (landhockey for kvinner)
*Verdenscupen i skihopping 
*Verdenscupen i skiskyting
*Verdenscupen på skøyter
*Verdenscupen i pankration
*Verdenscupen i langrenn
*Verdenscupen i freestyle
*Verdensmesterskap

## Referanser
Marc-Vivien Foé

**Marc-Vivien Foé** (født 1. mai 1975, død 26. juni 2003) var en kamerunsk fotballspiller. Foé var defensiv midtbanespiller, representerte sitt land i 64 A-landskamper (åtte mål) og deltok i to VM-sluttspill. Han var også med på å vinne Afrikamesterskapet to ganger.

Foé debuterte på det kamerunske landslaget som 17-åring. Etter USA-VM i 1994 ble han kjøpt av den franske toppserieklubben RC Lens, hvor han spilte i fire sesonger. I 1998 var han nær en overgang til den engelske klubben Manchester United, men denne overgangen strandet da Foé pådro seg en korsbåndskade. Skaden førte også til at Foé gikk glipp av VM i Frankrike.

Senhøsten 1998 var Foé tilbake på fotballbanen, og ble kjøpt av en annen engelsk klubb, West Ham. Her spilte han i to sesonger før han returnerte til fransk fotball og Lyon. Han var to sesonger i Lyon, hvor han ble fransk seriemester i 2002. Samme år spilte han i sitt andre VM-sluttspill, og ble høsten 2002 leid ut til engelske Manchester City, hvor han ble en publikumsfavoritt.

## Dødsfall
Foé døde på sin gamle hjemmebane i Lyon under semifinalekampen mellom  og  i Confederations Cup 26. juni 2003. Foé kollapset på banen i det 71. minutt uten at noen andre spillere hadde vært nær ham. Han ble erklært død da han ankom sykehuset et drøyt kvarter senere. For å hedre hans minne hadde alle de kamerunske spillerne på seg Foés trøye nummer 17 da de mottok sølvmedaljene i turneringen etter finaletapet mot  tre dager senere. Også Manchester City hedret Foé ved å «pensjonere» hans trøye nummer 23.

## Referanser


## Eksterne lenker
*
Norges Bueskytterforbund

**Norges Bueskytterforbund** **(NBF)** (*stiftet 5.okt 1948*) er et forbund for bueskyttere i Norge. Forbundets formål er å fremme bueskytteridretten i Norge og representere idretten internasjonalt. Norges første bueskytterklubb var Oslo Bueskyttere stiftet i 1930, 18 år før forbundet ble stiftet. I 1961 ble det arrangert VM på Bislet, Oslo. Kontoret befinner seg i Sognveien 75, 0855 Oslo i Ullevål stadionanlegget. Kontorbygningen er kjent som *idrettens hus* da de fleste idrettsforbund/særforbund *(SF)*, inkludert Norges Idrettsforbund *(NIF)* holder til der.

Det skytes i følgende klasser: Recurve (Olympisk bue), Barebow, Compound, Tradisjonell og Langbue.

## Tilhørighet og samarbeid
Forbundet er tilsluttet til følgende organisasjoner:

* Norges idrettsforbund og olympiske og paralympiske komité (NIF).
* World Archery Federation (WA).
* World Archery Europe (WAE).

Norges bueskytterforbund er også sertifisert som et "*rent Særforbund"*.

## Regioner, krets & klubber
Fra og med 2024 er det omlag 116 bueskytterklubber tilknyttet NBF. Klubbene er spredt på tvers av landet og har sin egen tilhørende krets/region.

*Oslo og Akershus Bueskytterkrets. Hordaland Bueskytterkrets. Nordland Bueskytterkrets. Nord-Vest Bueskytterregion. Sør-Vest Bueskytterregion. Troms og Finmark Bueskytterkrets. Vestviken Bueskytterregion. Østfold Bueskytterkrets. Midt-Norge Bueskytterregion. Innlandet Bueskytterregion.*

## Referanser


## Se også
* Liste over skytterorganisasjoner
* Norges Buejegerforbund

## Eksterne lenker
* Norges Bueskytterforbund
* World Archery Federation
* World Archery Europe
Paolo Maldini

**Paolo Cesare Maldini** (født 1968) er en italiensk tidligere fotballspiller. Han regnes for å være en av tidenes beste forsvarsspillere. Han er sønn av den tidligere italienske landslagstreneren Cesare Maldini.

## Karriere
Maldini debuterte for AC Milan som 16-åring, 20. januar 1985, og var fast på laget sesongen etter. Milan er den eneste klubben Maldini noen gang har spilt for, og i løpet av sin over 20 år lange karriere på San Siro har han vært med på å vinne sju italienske ligamesterskap, og har vunnet den gjeveste Europacupen fem ganger.

På  spilte Maldini 126 A-landskamper før han takket nei til videre landslagsspill etter fotball-VM i 2002. Han har deltatt i fire VM-sluttspill og tre EM-sluttspill. I to av disse sluttspillene spilte Maldini finale, men begge gangene tapte italienerne finalen. Til sammen har Maldini spilt 23 VM-sluttspillkamper. Kun tyskerne Miroslav Klose og Lothar Matthäus, samt argentinske Lionel Messi, har spilt flere.

I 1995 kom Maldini på andreplass i FIFAs kåring av årets spiller i verden. Han har ved flere andre anledninger vært blant de ti beste i kåringen.

Den 16. februar 2008 nådde også Maldini en milepæl ved å spille sin offisielle fotballkamp nr. , da AC Milan spilte 0–0 mot Parma.

Maldini spilte sin siste kamp for AC Milan på San Siro den 24. mai 2009, da laget tapte 2–3 for AS Roma. 
Og sin siste kamp for Milan borte mot Fiorentia på Stadio Artemio Franchi i Firenze 31. mai. Da vant Milan 2-0 og Maldini fikk seier i sin siste offisielle kamp for Milan.

## Referanser


## Eksterne lenker
* 
* 
* 
*
Raymond Robertsen

**Raymond Robertsen** (født 12. september 1974 i Hammerfest) er en norsk politiker (H) og offentlig tjenestemann.

Han var leder i Finnmark Unge Høyre 1993–1997, leder i Hammerfest Høyre 1998–2001 og ansatt som fylkessekretær i Finnmark Høyre 1999–2001. Han var medlem av Hammerfest kommunestyre og formannskap 1995–2001 og 2007–2015 samt medlem av Finnmark fylkesting og fylkesutvalg 1999–2001 og 2011–2015.

Robertsen var stortingsrepresentant for Finnmark 2001–2005 og satt i Stortingets kirke-, utdannings- og forskningskomité. Robertsen var også medlem av Stortingets delegasjon til Nordisk råd.

Robertsen har siden arbeidet med næringsutvikling og offentlig forvaltning. Han var daglig leder i stiftelsen Barentshavkonferansen 2007–2013, daglig leder i Vest-Finnmark regionråd 2013–2017 og rådmann i Nordkapp kommune 2017–2020. Han var styreleder i Finnmarkseiendommen 2015–2016 og 2017–2019.

Fra mars 2020 til regjeringsskiftet i oktober 2021 var han statssekretær for distriktssaker og særskilt saker angående nasjonale minoriteter i Kommunal- og moderniseringsdepartementet.

Han er utdannet innen offentlig økonomi og administrasjon samt internasjonal markedsføring fra Høgskolen i Finnmark.

## Referanser


## Eksterne lenker
* 
*
26. juli-bevegelsen

**26. juli-bevegelsen** (*Movimiento 26 de Julio* – eller – *M-26-7*) var en revolusjonær organisasjon ledet av Fidel Castro, og som i 1959 styrtet regimet til diktatoren Fulgencio Batista på Cuba.

Organisasjonens navn stammer fra angrepet som Fidel Castro ledet mot militærbasen Moncada i Santiago den 26. juli 1953. Angrepet ble slått ned og de overlevende impliserte ble dømt til lange fengselsstraffer. Etter press ga imidlertid Batista dem amnesti i mai 1955. 

Før en rekke av de løslatte dro i eksil til Mexico, deltok de 12. juni 1955 i stiftelsen av 26. juli-bevegelsen. Organisasjonens mål var å styrte Batista gjennom væpnet kamp og oppbygging av revolusjonære celler rundt om på Cuba. Frank Pais ble valgt til nasjonal leder for den gruppen av 26. juli-bevegelsen som skulle drive med sabotasjer og nøre opp under motstanden mot Batista. Andre sentrale ledere i denne gruppen var Raúl Pujol, Celia Sánchez, Haydée Santamaría, Aldo Santamaría og Vilma Espín.

Fidel Castro og andre fra Moncada-opprøret dro deretter i eksil til Mexico. Hensikten var å bygge opp 26. juli-bevegelsens geriljagruppe. Argentineren Ernesto 'Che' Guevara sluttet seg i 1955 til 26. juli-bevegelsen og dens geriljagruppe i Mexico.

Den 2. desember 1956, gikk 82 mann i land på Cuba, etter å ha seilt med båten Granma fra Mexico, klare til å organisere og lede en revolusjon for å bli kvitt Batista-regimet. I begynnelsen gikk det ikke så bra for bevegelsens geriljagruppe. De hadde gått i land midt på lyse dagen, og var blitt oppdaget av det kubanske luftforsvaret. Området der de gikk i land – *Las Coloradas* – var en sump og de fikk bare i land en del av våpnene og utstyret. I tillegg gikk de 5. desember i et bakhold ved *Alegria del Pio* og i dagene som fulgte ble mange av dem drept. Guevara ble lettere skadd under kamphandlingene.

Da de samlet seg igjen i fjellene Sierra Maestra var det kun 22 igjen av de 82 som hadde vært om bord på Granma. Dette var innledningen til den cubanske revolusjon, som skulle holde frem de neste to årene. Det endte i januar 1959, etter at Batista flyktet fra Cuba på nyttårsaften. Styrkene til bevegelsen marsjerte inn i Havanna, hvor de ble hyllet av innbyggerne som på oppfordring fra Fidel Castro hadde satt i gang en generalstreik. 

Etter den vellykkede revolusjonen slo *26. juli-bevegelsen* seg sammen med andre organisasjoner for å danne partiet som etter hvert skulle bli til Det Cubanske kommunistpartiet (*[[Partido Comunista de Cuba]]*).

## Referanser


## Se også
*Granma
*Camilo Cienfuegos
Eva M. Nielsen

**Eva Margaret Nielsen** (født 1950) er en norsk politiker (Ap). Hun var ordfører i Alta fra 1991 til 2001 og stortingsrepresentant for Finnmark fra 2001 til 2009.

## Biografi
Hun vokste opp på Alteidet i Kvænangen, der hennes far, Einar Eriksen, var Arbeiderparti-ordfører. Evas storebror Steinar Eriksen har vært stortingsrepresentant for Høyre i Finnmark.

Hun ble med i AUF da hun gikk gymnaset i Alta. Etter gymnaset begynte hun som kontorist i Nielsen-familiens handelsbedrift Alta skipsekspedisjon. Hun giftet seg i 1973 med Finn Diedrik Nielsen, som arbeidet i familiebedriften.

Eva Nielsen tok økonomisk-administrative fag og helårsstudiet i ledelse ved Finnmark distriktshøgskole og arbeidet fra 1976 i kommuneadministrasjonen i Alta. Hun hadde også verv i Norsk Kommuneforbund.

Nielsen stilte første gang til valg for Arbeiderpartiet i 1983 og ble valgt inn i både kommunestyret og formannskapet. Hun ble ordfører i Alta etter valget i 1991 og satt frem til hun ble valgt inn på Stortinget i 2001. Hun satt to perioder, den første i Stortingets kirke-, utdannings- og forskningskomité, den andre i Stortingets energi- og miljøkomité. Nielsen ble alvorlig syk i sin andre periode og søkte ikke gjenvalg i 2009.

## Referanser


## Eksterne lenker
*
Jan Olav Olsen

**Jan Olav Olsen** (født 29. september 1950 i Arendal, Aust-Agder) er en norsk politiker (H). Olsen var ordfører i Gjerstad for Høyre i to perioder fra 1991&ndash;1999. Kjell Arild Haugen fra Senterpartiet var varaordfører.

Olsen ble innvalgt på Stortinget fra Aust-Agder i 2001. Etter fire år på Stortinget gikk Olsen tilbake sitt opprinnelige yrke som rektor på Sunde ungdomsskole i Gjerstad kommune.

Olsen har vært leder for Agder og Telemark bispedømmeråd fra 2009, og har vært medlem i Kirkerådet etter valget i 2011. Ved valgene i 2009 og 2011 var Olsen en av kandidatene som ble direktevalgt.

## Stortingskomitéer
* 2001&ndash;2005 medlem av Kirke-, utdannings- og forskningskomitéen.
* 2001&ndash;2005 varamedlem av Valgkomitéen.

## Eksterne lenker
*
Mitsubishi Motors Corporation

**Mitsubishi Motors Corporation** er en japansk bilprodusent, datterselskap til det store Mitsubishi-selskapet.

## Historie

Historien til selskapet går tilbake til 1870 og stiftelsen av transportselskapet Tsukumo Shokai. Mitsubishi Heavy Industries, som kan spores tilbake til dette selskapet, lanserte sin Model A i 1917. Mitsubishi Motors ble et uavhengig selskap i 1970 da bilavdelingen ble skilt fra resten av selskapet. Selskapet ble reorganisert i 2003 og spesialiserer seg nå på personbiler. I 2011 kom Mitsubishis første elbil, Mitsubishi i-MiEV, laget i samarbeid med PSA Peugeot Citroën. Den ladbare hybridbilen Mitsubishi Outlander PHEV kom i 2012, og det ble solgt 100.000 eksemplarer i Europa i perioden oktober 2013 til desember 2017. Norge er nr 3 akkumulert i Europa med 13.429 enheter til sammen. Outlander PHEV ble Norges mest solgte ladbare hybridbil i 2016 og 2017, med henholdsvis 5.136 og 4.067 nybilregistreringer .

## Modeller

* Mitsubishi Eclipse Cross (2017-)
* Mitsubishi i-MiEV (2011-)
* Mitsubishi ASX (2010-)
* Mitsubishi Lancer Sports Sedan (2007–)
* Mitsubishi Carisma (1995–2004)
* Mitsubishi Colt (1965–)
* Mitsubishi Delica (1968–)
* Mitsubishi Eclipse (1989–)
* Mitsubishi Galant (1969–)
* Mitsubishi Grandis (2003-2007)
* Mitsubishi Lancer (1973–)
* Mitsubishi Lancer Evolution (1992–)
* Mitsubishi L200 (1987–)
* Mitsubishi Outlander (2003–)
*Mitsubishi Pajero (1982–2018)
* Mitsubishi Space Star (1996–2005)
* Mitsubishi Starion (1982–1990)

## Referanser


## Eksterne lenker
* 
* Den norske importørens hjemmeside
* Biltesten.no sine tester av Mitsubishi
Lagumot Harris

**Lagumot Harris** (1938–1999) var en naurisk politiker. Han var president i Nauru i to perioder: fra 15. april til 15. mai 1978; og fra 22. november 1995 til 11. november 1996.

## Referanser
Åse Gunhild Woie Duesund

**Åse Gunhild Woie Duesund** (født 18. april 1944 i Grimstad, Aust-Agder)
er en norsk politiker (KrF).
Hun ble innvalgt på Stortinget fra Aust-Agder i 1997 og satt i tre perioder. Duesund var fylkesvaraordfører i Aust-Agder i perioden 1993&ndash;1995.

Hun er utdannet fysioterapeut fra Statens fysioterapihøgskole 1969. Hun har arbeidet som fysioterapeut, og som lærer i videregående skole.

Hun var medlem av Aust-Agder fylkesting 1987-1997, de siste fire årene som heltidspolitiker. Hun var medlem av KrFs sentralstyre 1999-2003. 
## Stortingskomitéer
* 2005–2009: medlem av Arbeids- og sosialkomiteen; varamedlem av den norske delegasjonen til Europarådets parlamentarikerforsamling
* 2001–2005: andre nestleder av Sosialkomitéen
* 2001–2005: varamedlem av Den utvidede utenrikskomitéen
* 2001–2005: medlem av Fullmaktskomitéen
* 1997–2001: medlem av Sosialkomitéen
* 1997–2001: medlem av Den utvidede utenrikskomitéen til 22. mars 2000
* 1997–2001: varamedlem av Den utvidede utenrikskomitéen fra 22. mars 2000
* 1997–2001: medlem av Fullmaktskomitéen

## Referanser


## Eksterne lenker
* 
* krf.no: ''Hjemmeside
Ruben Kun

**Ruben James Kun** (1942–2014) var parlamentsformann, finansminister og president i øystaten Nauru. Han var president fra 19. desember 1996 til 13. februar 1997.

Under en stillehavsløsnings asylpolitikk, har Australia arrangert med Nauru at australske asylsøkere kan være i Naurus varetekt mens saken deres testes ut. Kun representerer asylsøkere foran landets Høyesterett.

## Referanser
Svein Flåtten

**Svein Arne Flåtten** (født 14. oktober 1944 i Andebu i Vestfold) er en norsk politiker (H). Han er fra januar 2018 statssekretær for statsminister Solberg ved Statsministerens kontor.

Han er sønn av bygningssnekker Arne Flåtten og helsefagarbeider Inger Berg. Han gikk realskole, handelsskole og økonomisk gymnas i Tønsberg, og har ex.phil. og 1. avdeling jus fra Universitetet i Oslo.

Ved siden av studiene innehadde han diverse økonomiske og administrative stillinger i bygge- og anleggsindustrien 1966–1980. Flåtten var eier og daglig leder i Sveisemekanikk 1980–2001 samt eier og arbeidende styreformann ved Sandvik mekaniske verksted 1990–2001, og er fortsatt eier i begge selskapene. Flåtten har hatt en rekke styreverv og var medlem av representantskapet i Vestfold Kraft og styremedlem i Sandefjordregionen Energiverk før de gikk inn i Skagerak Energi.

Flåtten var leder i Sandefjord Høyre 1994–2000, gruppeleder i Sandefjord bystyre og formannskap 1995–2001, medlem av Høyres Bedriftskanal 2000–2009 og leder i Vestfold Høyre 2004–2012. Han var innvalgt på Stortinget fra Vestfold fra 2001 til 2017. Han satt i de to første periodene i finanskomiteen. I perioden 2009–2013 var han 1. nestleder i næringskomiteen og partiets næringspolitiske talsmann. Fra 2013 var han 2. nestleder i Stortingets finanskomité og Høyres fraksjonsleder i samme komite. 

## Referanser


## Eksterne lenker
* 
* 
*
Russlands republikker

Den russiske føderasjon er delt opp i 88 føderasjonssubjekter, 22 av disse er republikker.

## Konstitusjonell status

Republikker skiller seg fra andre føderasjonssubjekter blant annet ved at de har rett til å ha sitt eget offisielle språk. Andre føderasjonssubjekter som krajer og oblaster har ikke disse rettighetene.
Signe Øye

**Signe Øye** (født 2. juni 1945 i Nord-Aukra, Møre og Romsdal)
er en norsk politiker (Ap). Hun var stortingsrepresentant for Østfold 1993 - 2009.

Øye har handelsskole og kurs i administrasjon og personaladministrasjon. Hun var ansatt som sekretær i teknisk etat, Spydeberg kommune fra 1974 til 1990, deretter personalkonsulent i Hobøl kommune til 1993. Hun var medlem av kommunestyre i Hobøl 1983-1993. Signe Øye var leder av Østfold Arbeiderparti 2002-2014.

## Stortingets presidentskap

* 1993 - 1997 Varasekretær i Stortinget
* 1997 - 2001  Sekretær i Stortinget 
* 2001 - 2002  Sekretær i Stortinget 
* 2005 - 2009  Sekretær i Stortinget 

## Stortingskomitéer
* 2005&ndash;2009 første nestleder i Forsvarskomiteen
* 2005&ndash;2009 medlem i Den utvidede utenrikskomiteen
* 2001&ndash;2005 medlem i Kommunalkomiteen
* 2001&ndash;2005 varamedlem i Den utvidede utenrikskomiteen
* 2001&ndash;2005 medlem i Fullmaktskomiteen
* 1997&ndash;2001 medlem i Finanskomiteen
* 1997&ndash;2001 medlem i Kommunalkomiteen
* 1993&ndash;1997 medlem i Finanskomiteen
* 1993&ndash;1997 medlem i Sosialkomiteen

## Referanser


## Eksterne lenker
*
Martin Engeset

**Martin Engeset** (født 20. juli 1964 i Oslo) er en norsk politiker (H).

Han var innvalgt på Stortinget fra Østfold 2001–2009, og var 2. vararepresentant 1985–1989, samt 1. vararepresentant 1993–1997.

Engeset har bakgrunn fra siviløkonomistudier ved Bedriftsøkonomisk Institutt, men leverte aldri diplomoppgaven, og arbeidet som revisjonsmedarbeider 1988–1995. Fra 1995 til 2001 hadde han et deltidsengasjement som sekretariatsleder for Norges Råvaregjenvinningsforening.

På Østfold Høyres årsmøte 22. november 2008 ble det klart at Engeset tapte kampen mot Ingjerd Schou, sosialminister i Kjell Magne Bondeviks andre regjering, med 28 mot 29 stemmer. Engeset gjorde det da klart at han ikke ønsket å stille på andreplassen, og kunngjorde samtidig at han med dette trekker seg fra rikspolitikken etter valget i 2009. Han er fra 2007 valgt som leder av kontrollutvalget i Sarpsborg kommune.

## Stortingskomiteer
* 2005–2009 medlem i Arbeids- og sosialkomiteen
* 2001–2005 varamedlem i Valgkomiteen
* 2001–2005 1. nestleder i Kontroll- og konstitusjonskomiteen
* 2001–2005 varamedlem i Den utvidede utenrikskomiteen

## Referanser


## Eksterne lenker
* 
* 
* Martin Engeset hos Stortinget
* Martin Engeset hos Høyre
Russell Kun

**Russell Effaney Kun** (født 1966) er en naurisk politiker. I valget mai 2003 ble han valgt inn i parlamentet for valgdistriktet Ubenide. Han var justisminister i Ludwig Scottys regjering fra juni til august 2003, og det samme i René Harris' regjering fra februar 2004. Han mistet imidlertid posten igjen i juni 2004, da Scotty ble president igjen og oppnevnte David Adeang til denne stillingen.

I september 2004 ble han kontroversiell etter å ha uttalt at helseminister Kieren Keke ikke kunne beholde sin stilling. Han mistet sitt parlamentssete i valget oktober 2004.

I mai 2006 ble Kun navngitt som en av to tidligere ministere som hadde drevet med ulovlig salg av nauriske pass. En annen minister og flere andre ansatte høyt oppe i systemet skal også ha hatt del i skandalen.

## Referanser
Jokke

**Jokke**, eller **Jocke**, er et kallenavn brukt særlig i Norge og Sverige for Joakim/Joachim.

## Kjente personer
* Joachim «Jokke» Nielsen (1964–2000) vokalist, gitarist og frontfigur i det norske rockebandet Jokke & Valentinerne.
* Jocke Skog (f. 1969), svensk musiker i gruppa Clawfinger
*  Joachim «Jokke» Laberg (f. 1981) norsk medieviter og samfunnsdebattant - bassist og låtskriver i rockebandet "Kids in the Heat".

## Oppdiktede skikkelser
* Jokke er også navnet på en av hovedpersonene i Frode Øverlis tegneserie **[[Pondus]]**.
Louise Lehzen

**Louise Lehzen** (født 3. oktober 1784 i Coburg, død 9. september 1870 i Bückeburg) var en tysk baronesse som var guvernante og senere rådgiver og selskapsdame for dronning Victoria av Storbritannia.

Hun stammet fra Coburg, og kom til England som guvernante for prinsesse Feodora av Leiningen. I 1827 ble hun opphøyet i friherrelig stand av kongen av Hannover (som samtidig var konge av Storbritannia), Wilhelm IV. Hun ble lærerinne og guvernante for prinsesse Victoria i 1824, og fortsatte å ha ansvaret for undervisningen av prinsessen selv etter at hertuginnen av Northumberland formelt ble utnevnt til guvernante. Senere ble hun privatsekretær for Victoria, både mens hun var prinsesse og etter at hun var blitt dronning. I 1842 forlot hun hoffet og reiste tilbake til Tyskland. Hun døde i 1870.

## Referanser


## Eksterne lenker
*
Norges Buejegerforbund

**Norges Buejegerforbund** (NBJF) ble stiftet 1. mars 1988, og er en interesseorganisasjon som arbeider for å tillate jakt med pil og bue i Norge, samt å spre kunnskap og informasjon om denne jaktformen. 

Norges Buejegerforbund arrangerer blant annet utdanning av nye buejegere, og opplæring og sertifisering gjennom International Bowhunting Education Program (IBEP).

Norges Buejegerforbund en egen treningsløype med 3D dyr, der medlemmer kan trene på ulike dyrefigurer og jaktsituasjoner.

Norges Buejegerforbund arbeider aktivt for å spre kunnskap og informasjon om jakt med bue, og har blant annet utgitt en egen informasjonsvideo om dette.

## Ledere
Leder for NBJF pêr 2018 er Vidar Bjørnli.

Leder for NBJF pêr 2015 var Geir Carlstrøm.

Leder for NBJF pêr 2012 var Jan Sivert Hauglid. 

## Medlemskap
Buejegerforbundet er medlem av: 

*International Bowhunter Education Program (IBEP)
*World Bowhunting Organization (WOBA)
*International Bowhunting Organization (IBO)
*European Bowhunting Federation (EBF)

NBJF arbedier tett sammen med buejegerorganisasjonene i Sverige, Danmark og Finland. 

NBJF samarbeider også med Norges Jeger og Fiskerforbund (NJFF), og ulike grunneier- og interesseorganisasjoner.

## Referanser


## Se også
* Liste over skytterorganisasjoner
* Norsk Langbuelag
* Norges Bueskytterforbund

## Eksterne lenker
* 
* 
*  Norges Bueskytterforbund
*  Norsk Langbuelag
Guvernante

**Guvernante** (fra fransk *gouvernante*, av å styre) er en betegnelse på en privatlærerinne som har det overordnede ansvar for oppdragelsen og undervisningen av barn i en privathusholdning.

## Referanser


## Eksterne lenker
*
Naurus grunnlov

**[[Nauru]]s [[grunnlov]]** ble vedtatt av landet 17. mai 1968.

## Formålsparagraf
::**ETTERSOM** vi, Naurus folk, anerkjenner Gud som den allmektige og evige Herre og giver av gode ting;

::**og ettersom** vi ydmykt plasserer oss under Hans gode åsyn og søker Hans frelse på oss selv og våre liv;

::**og ettersom** vi har erklært at Nauru skal være en republikk;

::**og ettersom** en konstitusjonell forsamling har forberedt Naurus grunnlov;

::**SÅ, DERFOR** vedtar, utøver og gir oss selv, Naurus folk i den konstitusjonelle forsamling, denne tjueniende dagen av januar, ett tusen ni hundre og sekstiåtte, denne grunnloven som kommer i kraft den trettiførste dagen av januar, ett tusen ni hundre og sekstiåtte.

## Arrangering av deler
Naurus grunnlov er delt i 11 deler:

* **Del I** (artikkel 1 og 2) &ndash; Republikken Nauru og Naurus øverste lov
* **Del II** (artikkel 3-15) &ndash; Beskyttelse av grunnleggende rettigheter og frihet
* **Del III** (artikkel 16-25) &ndash; Presidenten og den utøvende makt
* **Del IV** (artikkel 26-47) &ndash; Den lovgivende forsamling
* **Del V** (artikkel 48-57) &ndash; Retten
* **Del VI** (artikkel 58-67) &ndash; Økonomien
* **Del VII** (artikkel 68-70) &ndash; Offentlig tjeneste
* **Del VIII** (artikkel 71-76) &ndash; Borgerskap
* **Del IX** (artikkel 77-79) &ndash; Nødtiltak
* **Del X** (artikkel 80-84) &ndash; Generelle bestemmelser
* **Del XI** (artikkel 85-100) &ndash; Overgangsbestemmelser

## Eksterne lenker
* Naurus grunnlov
Qianjiang (Hubei)

**Qianjiang** er en kinesisk subprefekturby i provinsen Hubei i det sentrale Kina. Den er direkte understilt provinsregjeringen. 

Befolkningen var på  innbyggere i 1999.

## Samferdsel
### Tog
Hankou–Yichang-høyhastighetsjernbane, åpnet i 2012, løper gjennom området og har stasjon der.

### Vei
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Historie
Qianjiang var et tidlig senter for den kinesiske oldtidsstaten Chu.

Qianjiang ble gjort til fylke i 965, under Song-dynastiet. 

## Referanser


## Eksterne lenker
* Principal constructeur de deux roues en Chine  
* Lokalregjeringens sider
Honghu

**Honghu** (kinesisk: 洪湖; pinyin: *Hónghú*)  er et kinesisk byfylke i provinsen Hubei i det sentrale Kina. Det tilhører byprefekturet Jingzhou. 

Fylket har et areal på 2&nbsp;519 km² og talte  innbyggere i 1999.

Selve byen ligger på vestbredden av Yangtzefloden, overfor Hunan-provinsen og Xianning i Hubei. Det er oppkalt etter innsjøen der, en innsjø som periodisk blir overflømmet (洪, *hong*).  

På den tradisjonelle kinesiske festen *Duanwu Jie* (端午节, Dragebåtfesten), som feires den femte dag av den femte måned, er det kapproing med dragebåter på innsjøen. Innsjøen er svært fruktbar, og Honghu by tilbyr til salgs 40 fiskearter og en rekke sjøplanter.

Befolkningen i Honghu feires i Folkerepublikken Kina som en viktig og tro kampfelle på kommunistenes side under den kinesiske borgerkrig. Utenfor Kina er stedet også kjent som det området der den nyzealandske kommunist Rewi Alley holdt på med nødhjelp, og for kooperativbevegelsen Gung-Ho (共合, *Gonghe*).

## Honghu i revolusjonsromantikken
Den naturskjønne Honghusjøen stod sentralt i den kinesiske revolusjonære opera «Honghusjøens rødegardister». Den bygget på en sann historie om Den røde armés kamper mot Kuomintangs styrker under den kinesiske borgerkrig.

Synopsis:

:*Modern Opera. A revolutionary musical depicting the struggle between Communist guerrillas and a KMT landlord for control of a village. In the summer of 1930, a tyrant named Peng allied with Nationalist Army commander Feng raids the Red Army’s base in the Honghu area of Hubei province. Party Secretary Han Ying and the base director lead the local guards in an orderly withdrawal but later return to lead a raid on the enemy’s weapons storehouse. In retaliation, Peng has some local people tortured to try to discover Han Ying’s hideout. In order to protect his fellow villagers, Han Ying gives herself up, then escapes, with one of his deputies sacrificing himself in the effort. Han continues to lead the Red Guards in their struggle against the enemy.*

— katalogbeskrivelse for 1961-filmatiseringen av operaen, ved University of Chicago Film Library collection

Restene av de revolusjonæres tidligere støttepunkter i området (*Xiang E xi geming genjudi jiuzhi* 湘鄂西革命根据地旧址) ble i 1988 oppført på Folkerepublikken Kinas liste over kulturminnesmerker, og er et mål for såkalt rød turisme.

## Referanser
Jingmen

**Jingmen** (kinesisk: 荆门; pinyin: *Jīngmén*) er en by på prefekturnivå i provinsen Hubei i det sentrale Kina. Befolkningen innen grensene anslås (2005) til 167&nbsp;000.

## Administrative enheter
Jingmen består av to bydistrikter, to fylker og ett byfylke:
*Bydistriktet Dongbao (东宝区), 1&nbsp;645 km², 370&nbsp;000 innbyggere, regjeringssete;
*Bydistriktet Duodao (掇刀区), 639 km², 360&nbsp;000 innbyggere;
*Fylket Shayang (沙洋县), 2&nbsp;044 km², 600&nbsp;000 innbyggere; 
*Fylket Jingshan (京山县), 3&nbsp;284 km², 650&nbsp;000 innbyggere (新市镇); 
*Byfylket Zhongxiang (钟祥市), 4&nbsp;488 km², 1,03 mill. innbyggere.

## Samferdsel
Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

## Referanser
Xiaogan

**Xiaogan** (kinesisk: 孝感; pinyin: *Xiàogǎn*) er en by på prefekturnivå i provinsen Hubei i det sentrale Kina. Befolkningen er (2005) på 310&nbsp;000.

## Administrative enheter
Xiaogan består av ett bydistrikt, tre byfylker og tre fylker:

* Bydistriktet Xiaonan – 孝南区 *Xiàonán Qū* ;
* Byfylket Yingcheng – 应城市 *Yìngchéng Shì* ;
* Byfylket Anlu – 安陆市 *Ānlù Shì* ;
* Byfylket Hanchuan – 汉川市 *Hànchuān Shì* ;
* Fylket Xiaochang – 孝昌县 *Xiàochāng Xiàn* ;
* Fylket Dawu – 大悟县 *Dàwù Xiàn* ;
* Fylket Yunmeng – 云梦县 *Yúnmèng Xiàn*.

## Samferdsel
### Jernbane
Beijing-Hongkong høyhastighetsjernbane har stoppested her.

### Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Referanser


## Eksterne lenker
* 
* Fotos fra ''Panoramio''
Zhicheng

**Zhicheng** (kinesisk: 枝城, pinyin: *Zhīchéng*) er en kinesisk by i byfylket Yidu i byprefekturet Yichang i provinsen Hubei i det sentrale Kina. Befolkningen innen bygrensene anslås (2005) til 159&nbsp;000.

Byen ligger på Yangtzeelvens søndre bredd, og her fører en bro over elven, over til Gujiadian (顾家店镇) i byfylket Zhijiang. Broen fører både en bilvei og Jiaozuo–Liuzhou-jernbanen over elven.

## Referanser
Guangshui

**Guangshui**  (kinesisk: 广水; pinyin: *Guǎngshuǐ*) er et kinesisk byfylke i byprefekturet Suizhou i provinsen Hubei i det sentrale Kina. 

Befolkningen  anslås (2005) til 155&nbsp;000.

## Eksterne lenker
* Lokalregjeringens hjemmesider 
* Infoside
Chibi

**Chibi** (kinesisk: 赤壁; pinyin: *Chìbì*) er et kinesisk byfylke i byprefekturet Xianning i provinsen Hubei i det sentrale Kina. Frem til 11. juni 1998 het byen **Puqi** (蒲圻). Det nye navnet er til minne om det viktige slaget ved Chibi i år 208 e.Kr.

Befolkningen var på  innbyggere i 1999.

## Samferdsel

### Jernbane
Beijing-Hongkong høyhastighetsjernbane har stoppested her.

### Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Referanser
Macheng

**Macheng** (kinesisk: 麻城; pinyin: *Máchéng*) er et byfylke i provinsen Hubei i Folkerepublikken Kina. Det ligger under byprefekturet Huanggang.

Det hadde  innbyggere i 1999.

## Historie
Macheng kan spores tilbake til Vår- og høstannalenes tid da det var del av Churiket. Her stod det viktige Wu Chu-slaget (ca. 506 f.Kr.). 

Navnet Macheng ble gitt i 598 e.Kr.

Misjonærmordene i Sungpu fant sted i Macheng fylke i 1893; to svenske frikirkelige protestantiske misjonærer ble myrdet på sin misjonsstasjon, og under etterspillet fikk den svensk-norske konsul i Shanghai, nordmannen Carl Bock, utvirket avstraffelser og sanksjoner.

I 1927 brøt det ut et større bondeopprør i Macheng, og svært mange av opprørerne sluttet seg til Mao Zedongs styrker under sine lokale generaler, Wang Shusheng og Chen Zaidao.

Under Det store spranget-kampanjen i 1958-62 fikk Macheng stor nasjonal oppmerksomhet for sine folkekommuners utrolig store produksjonsresultater. I august 1958 uppgav rapporter at folkekommunen Jianguo klarte å oppnå en avkastning på 18&nbsp;450 kilo ris per *mu* åkermark ved å transplantere ris fra andre felt. Opplysningene viste seg imislertid å være oppblåse og 17,5 prosent av det ansvarlige produksjonslagets medlemmer døde av sult 1959-60.

## Kulturminner
Baizipagoden (*Baizi ta*, 柏子塔) ble i 2006 oppført på Folkerepublikken Kinas liste over kulturminner.

## Samferdsel
### Jernbane
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

### Vei
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.

## Referanser


## Litteratur
* William T. Rowe: *Crimson Rain: Seven Centuries of Violence in a Chinese County*, Stanford University Press, 2007, ISBN 0804754969 

## Eksterne lenker
* Lokalregjeringens hjemmeside